ddrg/super_eurlex huggingface dataset:
Direktiva Komisije

z dne 15. decembra 1988

o spremembi Direktive Sveta 66/402/EGS o trženju semena žit

(89/2/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS dne 14. junija 1966 o trženju semena žit [1], kakor je bila nazadnje spremenjena z Direktivo Komisije 88/506/EGS [2] in zlasti člena 2(1b) Direktive,

ker Direktiva Sveta 88/380/EGS [3] predvideva vključitev hibridov rži v področje uporabe Direktive 66/402/EGS ter pooblašča Komisijo za sprejem potrebnih sprememb opredelitev pojmov iz člena 2(1) navedene direktive; ker Direktiva 88/380/EGS prav tako pooblašča Komisijo, da spremeni priloge k Direktivi 66/402/EGS z namenom, da se določijo pogoji, ki jih morata izpolnjevati posevek in seme hibridov rži;

ker je treba zaradi vse večjega pomena hibridnih sort rži v Skupnosti sedaj sprejeti spremembe opredelitve pojmov;

ker so spremembe prilog odvisne od rezultatov začasnega preizkusa, organiziranega v skladu s členom 13a Direktive 66/402/EGS, in jih še ni mogoče opraviti;

ker so ukrepi, predvideni s to uredbo, v skladu z mnenjem Stalnega Odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Direktiva 66/402/EGS se spremeni:

1. V členu 2(1)(Ca) se v uvodnem besedilu beseda "rž" doda za besedo "riž";

2. V členu 2(1)(E) se v uvodnem besedilu "kanarska čužka in rž, razen njunih hibridov, navadni sirek" nadomesti s "kanarska čužka, razen hibridov, rž, navadni sirek".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1990.

O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 15. decembra 1988

Za Komisijo

Frans Andriessen

Podpredsednik

[1] UL 125, 11.7.1966, str. 2309/66.

[2] UL L 274, 6.10.1988, str. 44.

[3] UL L 187, 16.7.1988, str. 31.

--------------------------------------------------
Direktiva Sveta

z dne 9. marca 1987

o spremembi Direktive 79/117/EGS o prepovedi prometa in uporabe fitofarmacevtskih sredstev, ki vsebujejo določene aktivne snovi

(87/181/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo določene aktivne snovi, 1 [1], kakor je bila nazadnje spremenjena z Direktivo 86/355/EGS [2], zlasti člena 6(3),

ob upoštevanju predloga Komisije,

ker Direktiva 79/117/EGS določa, da je treba vsebino Priloge tekoče spreminjati, da bi se s tem upošteval razvoj znanstvenega in tehničnega znanja;

ker je bilo ugotovljeno, da ima uporaba nitrofena kot fitofarmacevtskega sredstva, še zlasti pa kot herbicida, verjetno za posledico škodljive učinke na človeško in živalsko zdravje;

ker je bilo prav tako ugotovljeno, da ima uporaba 1,2-dibromoetana in 1,2-dikloroetana kot fitofarmacevtskih sredstev, zlasti za fumigacijo rastlin in prsti, verjetno za posledico škodljive učinke na človeško in živalsko zdravje ter čezmerno negativno vpliva na okolje,

SPREJEL NASLEDNJO DIREKTIVO:

Člen 1

V Prilogi k Direktivi 79/117/EGS se besede "C. Etilenoksid" nadomestijo s:

"C. Druge spojine

1. Etilenoksid"

doda pa se še naslednje:

"2. Nitrofen

3. 1,2-dibromoetan

4. 1,2-dikloroetan"

.

Člen 2

Države članice sprejmejo zakone in druge predpise, potrebne za uskladitev s to direktivo, najkasneje do:

- 1. januarja 1988 za nitrofen in 1,2-dibromoetan,

- 1. junija 1989 za 1,2-dikloroetan.

O tem takoj obvestijo Komisijo.

Člen 3

Ta direktiva je naslovljena na države članice.

Sestavljeno v Bruslju, 9. marca 1987.

Za Svet

Predsednik

M. Eyskens

[1] UL L 33, 8.2.1979, str. 36.

[2] UL L 212, 2.8.1986, str. 33.

--------------------------------------------------
Direktiva Sveta

z dne 12. junija 1985

o spremembi Direktive 77/99/EGS o zdravstvenih problemih, ki vplivajo na trgovanje z mesnimi izdelki znotraj Skupnosti

(85/327/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker izkušnje kažejo, da je treba poenostaviti poglavje II(16) Priloge A k Direktivi 77/99/EGS [4], kakor je bila nazadnje spremenjena z Direktivo 81/476/EGS [5];

ker poglavje II(17) Priloge A k Direktivi 77/99/EGS določa predvsem, da je treba od vsake osebe, ki dela s svežim mesom ali mesnimi izdelki, zahtevati zdravniško spričevalo, in da je treba to spričevalo vsako leto obnavljati;

ker se zdi, da je treba zadevno določbo prilagoditi glede na izkušnje,

SPREJEL NASLEDNJO DIREKTIVO:

Člen 1

Direktiva 77/99/EGS se spremeni:

1. Drugi pododstavek člena 22 se črta.

2. Poglavje II(16) in (17) Priloge A se nadomesti z:

"16. Vsaki osebi, ki je možen vir kontaminacije, zlasti z bolezenskimi klicami, se prepove delo in rokovanje s svežim mesom ali mesnimi izdelki.

17. Vsaka oseba, zaposlena za delo ali rokovanje s svežim mesom ali mesnimi izdelki, mora z zdravniškim spričevalom dokazati, da ne obstajajo nikakršne ovire za takšno zaposlitev. Zdravniško spričevalo se obnovi vsako leto, razen če se v skladu s postopkom, določenim v členu 19, ne odobri drug sistem zdravniških pregledov osebja, ki ponuja enakovredna zagotovila."

Člen 2

Države članice sprejmejo zakone in druge predpise, potrebne za skladnost s to direktivo, najpozneje do 1. januarja 1986.

O tem takoj obvestijo Komisijo.

Člen 3

Ta direktiva je naslovljena na države članice.

V Luxembourgu, 12. junija 1985

Za Svet

Predsednik

C. Degan

[1] UL C 179, 7.7.1984, str. 9.

[2] UL C 46, 18.2.1985, str. 94.

[3] UL C 44, 15.2.1985, str. 7.

[4] UL L 26, 31.1.1977, str. 85.

[5] UL L 186, 8.7.1981, str. 20.

--------------------------------------------------
Direktiva Sveta

z dne 19. junija 1984

o spremembi direktiv 64/432/EGS in 72/461/EGS glede nekaterih ukrepov v zvezi s slinavko in parkljevko ter vezikularno boleznijo prašičev

(84/336/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predlogov Komisije [1],

ob upoštevanju mnenj Evropskega parlamenta [2],

ker Direktiva 64/432/EGS [3], kakor je bila nazadnje spremenjena z Direktivo 83/646/EGS [4], določa pogoje v zvezi z zdravstvenim varstvom, ki jih morajo izpolnjevati živo govedo in prašiči, namenjeni trgovini znotraj Skupnosti;

ker Direktiva 72/461/EGS [5], kakor je bila nazadnje spremenjena z Direktivo 83/646/EGS, določa pogoje glede zdravstvenega stanja, ki jih morajo izpolnjevati živali, katerih meso je namenjeno trgovini znotraj Skupnosti;

ker je do uvedbe dokončne ureditve nadzora slinavke in parkljevke v Skupnosti in brez poseganja v končno sprejeto rešitev primerno, da se ukrepi Skupnosti, predvideni v členih 4a in 4b Direktive 64/432/EGS in členu 13 Direktive 72/461/EGS, ohranijo za dodatno obdobje kot začasni ukrep zaščite, s čimer se vzdržujejo tradicionalni trgovinski tokovi,

SPREJEL NASLEDNJO DIREKTIVO:

Člen 1

Direktiva 64/432/EGS se spremeni:

1. V prvem pododstavku člena 4a se "30. junij 1984" nadomesti z "31. december 1984".

2. V prvem in drugem pododstavku člena 4b se "30. junij 1984" nadomesti z "31. december 1984".

Člen 2

V členu 13 Direktive 72/461/EGS se "30. junij 1984" nadomesti z "31. december 1984".

Člen 3

Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1984.

Člen 4

Ta direktiva je naslovljena na države članice.

V Luxembourgu, 19. junija 1984

Za Svet

Predsednik

M. Rocard

[1] UL C 249, 23.9.1982, str. 9 in UL C 121, 5.5.1984, str. 7.

[2] UL C 13, 17.1.1983, str. 211 in UL C 172, 2.7.1984, str. 185.

[3] UL 121, 29.7.1964, str. 1977/64.

[4] UL L 360, 23.12.1983, str. 44.

[5] UL L 302, 31.12.1972, str. 24.

--------------------------------------------------
Direktiva Komisije

z dne 25. aprila 1984

o šesti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(84/449/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], šestič spremenjene z Direktivo Sveta 79/831/EGS [2], in zlasti členov 19, 20 in 21 Direktive,

ker člen 3(1) Direktive 79/831/EGS predvideva, da se fizikalno-kemijske lastnosti, toksičnost in ekotoksičnost snovi in pripravkov ugotavljajo skladno z metodami, določenimi v Prilogi V;

ker člen 19 Direktive 79/831/EGS z dne 18. septembra 1979 predvideva, da se za Prilogo V uporablja postopek, ki vključuje Odbor za prilagajanje tehničnemu napredku; ker je treba posvetiti primerno pozornost zlasti metodam, priznanim in priporočenim s strani pristojnih mednarodnih organizacij;

ker so določbe te direktive v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Besedilo Priloge V k Direktivi 67/548/EGS se nadomesti z besedilom Priloge k tej direktivi.

Člen 2

Države članice sprejmejo in objavijo ukrepe, potrebne za uskladitev s to direktivo pred 1. julijem 1985 in o tem takoj obvestijo Komisijo. Ti ukrepi se začnejo uporabljati najpozneje s 1. julijem 1986.

Člen 3

Ta direktiva je naslovljena na države članice.

V Bruslju, 25. aprila 1984

Za Komisijo

Karl-Heinz Narjes

Član Komisije

[1] UL L 196, 16.8.1967, str. 1.

[2] UL L 259, 15.10.1979, str. 10.

--------------------------------------------------

PRILOGA V

Priloga k Direktivi Komisije 92/69/EGS z dne 31. julija 1992 o sedemnajsti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

Glej: Direktiva Komisije 92/69/EGS, UL L 383, 29.12.1992, str. 1.

--------------------------------------------------
Direktiva Sveta

z dne 28. marca 1983

o spremembi Direktive 68/297/EGS o standardizaciji predpisov glede dajatev prostega uvoza goriva, vsebovanega v rezervoarjih za gorivo gospodarskih motornih vozil

(83/127/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti členov 75 in 99 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker je v Direktivi 68/297/EGS [3] določena najmanjša količina goriva, vsebovanega v rezervoarjih za gorivo gospodarskih motornih vozil, ki se jo mora ob uvozu na notranjih mejah Skupnosti oprostiti dajatev;

ker je treba navedeno količino goriva zaradi olajšanja prehoda na teh mejah povečati,

SPREJEL NASLEDNJO DIREKTIVO:

Člen 1

"1. Države članice dovolijo dajatev prosti uvoz 200 litrov motornega goriva najpozneje od 1. julija 1984."

Člen 2

Ta direktiva je naslovljena na države članice.

V Bruslju, 28. marca 1983

Za Svet

Predsednik

J. Ertl

[1] UL C 155, 9.12.1974, str. 77.

[2] UL C 142, 16.11.1974, str. 11.

[3] UL L 175, 23.7.1968, str. 15.

--------------------------------------------------
Direktiva Sveta

z dne 21. decembra 1982

o spremembi direktiv 64/432/EGS in 72/461/EGS glede nekaterih ukrepov v zvezi s slinavko in parkljevko ter vezikularno boleznijo prašičev

(82/893/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti členov 43 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker Direktiva 64/432/EGS [3], kakor je bila nazadnje spremenjena z Direktivo 82/61/EGS [4], določa pogoje v zvezi z zdravstvenim varstvom, ki jih morajo izpolnjevati živo govedo in prašiči, namenjeni trgovini znotraj Skupnosti;

ker je, z vidika razvoja slinavke in parkljevke ter vezikularne bolezni prašičev v Skupnosti, treba ohraniti ukrepe Skupnosti, predvidene v členih 4a in 4b Direktive 64/432/EGS, za dodatno obdobje; ker se mora poleg tega, v primeru naključnega pojava slinavke in parkljevke na omejenem delu ozemlja države članice, ohraniti pravica do uporabe zadevnih določb, če je bolezen odpravljena;

ker Direktiva 72/461/EGS [5], kakor je bila nazadnje spremenjena z Direktivo 81/476/EGS [6], določa pogoje glede zdravstvenega stanja, ki jih morajo izpolnjevati živali, katerih meso je namenjeno trgovini znotraj Skupnosti;

ker je, glede na trend slinavke in parkljevke v Skupnosti, treba ohraniti ukrepe Skupnosti, predvidene v členu 13 Direktive 72/461/EGS,

SPREJEL NASLEDNJO DIREKTIVO:

Člen 1

Direktiva 64/432/EGS se spremeni:

1. V prvem pododstavku člena 4a se datum "31. december 1982" nadomesti z datumom "31. december 1983";

2. V členu 4b:

(a) v prvem in drugem pododstavku se "31. december 1982" nadomesti z "31. december 1983";

(b) doda se odstavek:

"Ta člen se še naprej uporablja za:

(i) države članice, opredeljene v uvodnem delu prvega odstavka, v katerih je prišlo do pojava slinavke in parkljevke na omejenem delu njihovega ozemlja in je bila ta bolezen odpravljena,

(ii) države članice, opredeljene v točkah A in B prvega odstavka, v katerih je prišlo do pojava slinavke in parkljevke na omejenem delu njihovega ozemlja in je bila ta bolezen odpravljena."

Člen 2

V členu 13 Direktive 72/461/EGS se datum "31. december 1982" nadomesti z datumom "31. december 1983".

Člen 3

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1983.

Člen 4

Ta direktiva je naslovljena na države članice.

V Bruslju, 21. decembra 1982

Za Svet

Predsednik

O. Møller

[1] Mnenje podano dne 17. decembra 1982 (še ni objavljeno v Uradnem listu).

[2] Mnenje podano dne 17. decembra 1982 (še ni objavljeno v Uradnem listu).

[3] UL 121, 29.7.1964, str. 1977/64.

[4] UL L 29, 6.2.1982, str. 13.

[5] UL L 302, 31.12.1972, str. 24.

[6] UL L 186, 8.7.1982, str. 20.

--------------------------------------------------
Direktiva Sveta

z dne 9. februarja 1981

o spremembi Priloge II Direktive 76/895/EGS o določanju najvišjih vrednosti ostankov pesticidov v in na sadju in zelenjavi

(81/36/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/895/EGS z dne 23. novembra 1976 o določanju najvišjih vrednosti ostankov pesticidov v in na sadju in zelenjavi [1], kakor je bila nazadnje spremenjena z Direktivo 80/428/EGS [2] in zlasti členov 4 in 8 Direktive,

ob upoštevanju predloga Komisije,

ker člen 4 Direktive 76/895/EGS določa da, če država članica meni, da mejna vrednost, določena v Prilogi II lahko ogroža zdravje ljudi ali živali, razen škodljivih organizmov, potem lahko ta država članica začasno zniža to vrednost na svojem ozemlju;

ker je Kraljevina Nizozemska uveljavila določbe prej navedenega člena, ki se tičejo najvišjih vrednosti za dimetoat, ometoat in fenklorfos;

ker je bil fenklorfos že predmet sprememb v Direktivi 80/428/EGS; ker je Komisija zdaj končala študije o drugih dveh pesticidih;

ker se mora na podlagi novih znanstvenih podatkov spremeniti najvišja vrednost, določena za ometoat v Prilogi II;

ker je tudi zaželeno popolnoma ločiti najvišje vrednosti za dimetoat in ometoat in posledično prilagoditi mejne vrednosti, določene za dimetoat;

ker ni bilo predloženo pozitivno mnenje Stalnega odbora za zdravstveno varstvo rastlin, Komisija ni mogla skladno s postopkom, predvidenim v členu 8 Direktive 76/895/EGS, sprejeti predvidenih ukrepov,

SPREJEL NASLEDNJO DIREKTIVO:

Člen 1

Priloga II Direktive 76/895/EGS se spremeni:

1. Določbe glede dimetoata in ometoata se nadomestijo z naslednjim:

Št. EGS | Pesticidi | Najvišje vrednosti(v mg/kg (ppm)) |

Splošno ime | Kemijska formula |

15/55 | dimetoat | 0.0-dimetil-S-(N-metil carbamoil) metil ditiofosfat | 1 |

- | ometoat | dimetil-S-(N-metil carbamoil metil) fosforotiolat | 0-4češnje, radič witloof, artičoke in špinača0-1jagodičje, čebula, por in korenasta zelenjava0-2drugi pridelki |

2. Opomba (3) se črta.

Člen 2

Države članice sprejmejo zakone in druge predpise, potrebne za uskladitev s to direktivo, najkasneje do 1. januarja 1982. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 9. februarja 1981

Za Svet

Predsednik

G. Braks

[1] UL L 340, 9.12.1976, str. 26.

[2] UL L 102, 19.4.1980, str. 26.

--------------------------------------------------
DIREKTIVA SVETA

z dne 20. julija 1981

o spremembah Direktive Sveta 74/408/EGS o približevanju zakonodaje držav članic o notranji opremi motornih vozil (trdnost sedežev in njihovih pritrdišč)

(81/577/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 100 Pogodbe,

ob upoštevanju predloga Komisije 1,

ob upoštevanju mnenja Evropskega parlamenta 2,

ob upoštevanju mnenja Ekonomsko-socialnega odbora 3,

ker Direktiva Sveta 74/408/EGS z dne 22. julija 1974 o približevanju zakonodaje držav članic o notranji opremi motornih vozil (trdnost sedežev in njihovih pritrdišč) 4 ne dovoljuje EGS-homologacije vozila glede na trdnost sedežev in njihovih pritrdišč, če imajo ti sedeži vgrajena pritrdišča za varnostne pasove;

ker je treba v interesu varnosti v cestnem prometu nemudoma spremeniti Direktivo 74/408/EGS za vozila s sedeži, ki imajo enega ali več pritrdišč za varnostne pasove, tako da jih bo lažje uporabljalo večje število odraslih potnikov in se bo tako povečala stopnjo uporabe varnostnih pasov; ker tako spremembo omogoča tehnični napredek pri konstrukciji motornih vozil,

SPREJEL NASLEDNJO DIREKTIVO:

Člen 1

Direktiva 74/408/EGS se spremeni na naslednji način:

1. Člen 1(2) se nadomesti z naslednjim besedilom:

"2. Ta direktiva se ne uporablja za sklopne sedeže ali sedeže, obrnjene vstran ali nazaj."

2. Točka 2.7 Priloge I se nadomesti z naslednjim besedilom:

"2.7. Izraz sklopni sedež pomeni pomožni sedež, namenjen za občasno uporabo, ki je navadno sklopljen.

Člen 2

Države članice sprejmejo predpise, potrebne za uskladitev s to direktivo, v šestih mesecih od njene notifikacije. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 20. julija 1981

Za Svet

Predsednik

P. WALKER

1 UL C 87, 9.4.1980, str. 7.

2 UL C 265, 13.10.1980, str. 77.

3 UL C 230, 8.9.1980, str. 6.

4 UL L 221, 12.8.1974, str. 1.
Direktiva Sveta

z dne 22. decembra 1980

o spremembi Direktive 64/432/EGS o problemih zdravstvenega varstva živali, ki vplivajo na trgovino z govedom in prašiči med državami članicami Skupnosti, ter Direktive 80/217/EGS o uvedbi ukrepov Skupnosti za zatiranje klasične prašičje kuge zaradi pristopa Grčije

(80/1274/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu iz leta 1979 in zlasti člena 146 Akta,

ob upoštevanju predloga Komisije,

ker je na podlagi člena 22 Akta o pristopu iz leta 1979 treba pripraviti prilagoditve zakonov iz Priloge II v skladu s smernicami iz navedene priloge; ker se v skladu s tem prilagodi Direktiva 64/432/EGS [1], kakor je bila nazadnje spremenjena z Direktivo 80/219/EGS [2];

ker je za zagotovitev izpolnjevanja določil Akta o pristopu treba poleg tega prilagoditi Direktivo 80/217/EGS [3], ki je bila sprejeta po podpisu Pogodbe o pristopu in velja še po 1. januarju 1981,

SPREJEL NASLEDNJO DIREKTIVO:

Člen 1

Direktiva 64/432/EGS se spremeni:

1. V prilogi B, točka 12, se doda naslednja črka:

"(j) Grčija:

[FOR THE PRINTER: insert Greek text from the original]"

2. V prilogi C, točka 9, se doda naslednja črka:

"(j) Grčija:

[FOR THE PRINTER: insert Greek text from the original]"

3. V Prilogi F se opomba 4 vzorca spričevala I ter opomba 5 vzorcev spričeval II, III in IV dopolnijo z:

"V Grčiji:

[FOR THE PRINTER: insert Greek text from the original]"

Člen 2

Seznamu nacionalnih laboratorijev za prašičjo kugo v Prilogi II k Direktivi 80/217/EGS se doda naslednje:

"Grčija:

[FOR THE PRINTER: insert Greek text from the original]"

Člen 3

Države članice sprejmejo zakone in druge predpise, potrebne za uskladitev s to direktivo, glede člena 1, najkasneje do 1. januarja 1981 in glede člena 2, najkasneje do 1. julija 1981. O tem takoj obvestijo Komisijo.

Člen 4

Ta direktiva je naslovljena na države članice.

V Bruslju, 22. decembra 1980

Za Svet

Predsednik

J. Santer

[1] UL L 121, 29.7.1964, str. 1977/64.

[2] UL L 47, 21.2.1980, str. 25.

[3] UL-- L 47, 21.2.1980, str. 11.
Direktiva Sveta

z dne 24. julija 1979

o spremembi Direktive 76/768/EGS o približevanju zakonodaje držav članic v zvezi s kozmetičnimi izdelki

(79/661/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ker člen 5 Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1] predpisuje, da se po izteku triletnega roka od notifikacije Direktive snovi in barvila, našteta v Prilogi IV Direktive, dokončno dovolijo ali dokončno prepovejo, se ne odstranijo iz Priloge IV še nadaljnja tri leta ali pa se izbrišejo iz vseh prilog;

ker se ob ugotavljanju zapletenosti problemov, ki jih je treba rešiti, tega roka ni mogoče držati in ga je zato treba podaljšati,

SPREJEL NASLEDNJO DIREKTIVO:

Člen 1

Direktiva 76/768/EGS se spremeni, kakor sledi:

1. V prvem pododstavku člena 5 se besede "za obdobje treh let od notifikacije te direktive" zamenjajo z "do 31. decembra 1980".

2. V drugem pododstavku člena 5 se besede "po izteku triletnega obdobja" zamenjajo z "od 1. januarja 1981".

Člen 2

Države članice sprejmejo vse ukrepe, potrebne za uskladitev s to direktivo, do 30. julija 1979. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 24. julija 1979

Za Svet

Predsednik

M. O’Kennedy

[1] UL L 262, 27.9.1976, str. 169.

--------------------------------------------------
4.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
(2)

odstavek 11 se nadomesti z naslednjim: „11. Delovanje mehanizma cenovne kapice, vključno s Prilogo XXVIII ter prepovedmi iz odstavkov 1 in 4 tega člena, se pregleda do sredine marca 2023 in nato vsaka dva meseca. Pri pregledu je treba upoštevati učinkovitost ukrepa glede njegovih pričakovanih rezultatov, izvajanja, mednarodnega upoštevanja mehanizma cenovne kapice in neformalne uskladitve z njim ter njegovega morebitnega učinka na Unijo in njene države članice. Pregled upošteva razvoj dogodkov na trgu, tudi morebitne pretrese. Da bi dosegli cilje cenovne kapice, tudi njeno zmožnost, da zmanjša prihodke Rusije od nafte, je cenovna kapica vsaj 5 % nižja od povprečne tržne cene ruske nafte in naftnih derivatov, izračunano na podlagi podatkov Mednarodne agencije za energijo.“.